शोधकर्ताओं का कहना है कि वजन कम करने के लिए आपको एक्सरसाइज के जरिए एक हफ्ते में कम से कम 2,000 कैलोरी बर्न करनी चाहिए। शोधकर्ताओं ने अध्‍ययन के दौरान पाया कि नियमित रूप से साइकल चलाने से हर घंटे 300 कैलोरी बर्न होती है। ऐसे में आप जितनी ज्यादा साइकिल चलाएंगे, आपकी कैलरी उतनी ज्यादा बर्न होगी और शरीर से फैट कम होगा। हालांकि साइकिल चलाने के साथ ही हेल्दी डायट लेना भी उतना ही जरूरी है। साइक्लिंग की एक खासियत यह भी है कि इसे हर उम्र के लोग कर सकते हैं।